**Οδηγίες Χρήσης & Πληροφορίες για το**

***Menu.exe***

**ΓΕΝΙΚΑ**

Το πρόγραμμα (Menu.exe) προσομοιάζει τη λειτουργία ενός palmtop εστιατορίου ή καφετέριας, δηλαδή ενός ψηφιακού καταλόγου των προϊόντων του καταστήματος. Μέσω αυτού οργανώνονται οι κατηγορίες, προσδίδονται τιμές στα πιάτα κοκ. Είναι οργανωμένο σε ενότητες (modules) και σε πρόγραμμα-πελάτη. Αναπτύχθηκε σε περιβάλλον Dev C++, σε Microsoft Windows 7.

**ΕΙΣΟΔΟΣ**

Ο χρήστης καλωσορίζεται με ένα μήνυμα στην οθόνη του όπου του δίνονται οι αντιστοιχήσεις αύξοντα αριθμού και λειτουργίας. Ο χρήστης απλώς πληκτρολογεί την επιθυμητή λειτουργία και το πρόγραμμα την εκτελεί, τυπώνοντας αν χρειάζεται κάποιο μήνυμα. Έπειτα αναμένει την επόμενη λειτουργία.

**ΛΕΙΤΟΥΡΓΙΚΟΤΗΤΑ**

Το πρόγραμμα λειτουργεί με ολική αποκάλυψη, προσφέροντας στο χρήστη τη δυνατότητα να το χειρίζεται με ευκολία, δίχως να καλείται να συλλάβει την ιδέα πίσω από κάθε πράξη της εφαρμογής.

Οι πράξεις αυτές είναι κατά αύξοντα αριθμό, η Δημιουργία Μενού, ο Έλεγχος Κενής Κατηγορίας, η Εισαγωγή Νέου Κόμβου, η Εκτύπωση Περιεχομένου του Τρέχοντα Κόμβου, η Αλλαγή Περιεχομένου του Τρέχοντα Κόμβου, η Μετακίνηση στον Επόμενο Κόμβο, η Μετακίνηση στον Προηγούμενο Κόμβο, η Ανταλλαγή Θέσεων Κόμβου με τον Επόμενο, η Ανταλλαγή Θέσεων Κόμβου με τον Προηγούμενο, η Εισαγωγή Νέας Κατηγορίας, η Μετακίνηση σε Κόμβο Ανώτερης Κλάσης, η Μετακίνηση σε Κόμβο Κατώτερης Κλάσης, η Εκτύπωση Κόμβων και Υποκατηγοριών της Τρέχουσας Κατηγορίας, η Διαγραφή του Επόμενου Κόμβου, η Διαγραφή όλων των Υποκατηγοριών, η Αποκοπή, η Επικόλληση και η Ολική Καταστροφή. Ορισμένες από αυτές είναι ακόμη σε στάδιο ανάπτυξης, λόγω έλλειψης χρόνου.